**ՀԻՄՆԱՎՈՐՈՒՄ**

**«ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 **1**. **Ընթացիկ իրավիճակը և իրավական ակտի ընդունման անհրաժեշտությունը**

 Նախագծի ընդունումը պայմանավորված է Գերմանիայի միջազգային համագործակցության ընկերության (ԳՄՀԸ /GIZ/) աջակցությամբ մշակված Անտառների Կառավարման Տեղեկատվական Համակարգի (ԱԿՏՀ, /FMIS/) տեղեկատվական կիրառմամբ՝ որպես տեղեկատվական բազայի ստեղծմանն ու տվյալների արագ փոխանցմանը, անտառների կայուն կառավարմանը և արդյունավետ որոշումների կայացմանն ուղղված գործիք:

 Հայաստանի Հանրապետության կառավարության 2021 թվականի հոկտեմբերի 14-ի «Գ**ույք հետ վերցնելու և ամրացնելու մասին**» №1672-Ա որոշմամբ Շրջակա միջավայրի նախարարության Անտառային կոմիտեին է ամրացվել անտառների պետական կադաստրի վարման աշխատանքների համար անհրաժեշտ գույք։ Սակայն, Անտառային կոմիտեի կողմից պետական անտառների և անտառային հողերի պետական հաշվառման կազմակերպման, անտառների պետական կադաստրի վարման աշխատանքների ամբողջական, արդյունավետ համակարգման և իրականացման համար անհրաժեշտ են նաև «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպության հաշվեկշռում գտնվող սույն նախագծի հավելվածում նշված գույքը։ Որը կսինխրոնիզացվի ԱԿՏՀ-ի հետ, ինչի արդյունքում «Անտառների կադաստրի վարում» միջոցառման շրջանակներում հնարավոր կլինի հետագայում ապահովել ԱԿՏՀ-ի և կադաստրի վարման ծրագրի սպասարկումը:

1. . **Առաջարկվող կարգավորման բնույթը**

 Անտառային կոմիտեի կանոնադրական խնդիրների և գործառույթների արդյունավետ իրականացման համար ԱԿՏՀ ծրագրի շրջանակում, անհրաժեշտ է համապատասխան գույքի՝ «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպության հաշվեկշռից ՀՀ Շրջակա միջավայրի նախարարության Անտառային կոմիտեի հաշվեկշիռ տեղափոխում:

 Անհրաժեշտ է նշել, որ գույքը Անտառային կոմիտեին փոխանցելու արդյունքում «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպության կողմից վերջիններիս օգտագործմամբ համապատասխան գործառույթների իրականացման բնականոն ընթացքը չի խաթարվի: Գույքը «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպության կողմից չի օգտագործվել, և սույն պահին նշված գույքը «Պահատվության պայմանագրով» հանձնված է Անտառային կոմիտեին` օգտագործման իրավունքով:

**3**. **Նախագծի մշակման գործընթացում ներգրավված ինստիտուտները և անձինք**

 «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպություն:

**4**. **Ակնկալվող արդյունքը**

 Անտառային կոմիտեի կողմից պետական անտառների և անտառային հողերի պետական հաշվառման կազմակերպման, անտառների պետական կադաստրի վարման աշխատանքների ամբողջական, արդյունավետ համակարգում և իրականացում:

**5**. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

 Սույն որոշման նախագծի ընդունմամբ պետական բյուջեում ծախսերի կամ եկամուտների փոփոխություններ չեն նախատեսվում:

**6**. **Տեղեկատվություն նախագծի ընդունման առնչությամբ այլ իրավական ակտերի ընդունման անհրաժեշտության մասին**

 Սույն որոշման նախագծի ընդունմամբ այլ իրավական ակտերում փոփոխություններ կատարելու անհրաժեշտություն չի առաջանում:

 **7**. **Կապը ռազմավարական փաստաթղթերի հետ**

Սույն որոշման նախագիծը ծրագրային, ոլորտային կամ այլ ռազմավարական փաստաթղթերին չի առնչվում։